সকালের হালকা রোদে শুরুতেই ঢাকাকে উত্সবে মাতিয়ে দেন শরীফ। অফ-ফর্মের কারণে জাতীয় দলে নিয়মিত হতে পারছেন না জহিরুল ইসলাম অমি। কালও তার ব্যাট কথা বলেনি। ৫৬ মিনিট থেকে মাত্র ৬ রান করে বিদায় নেন তিনি। ফরহাদ হোসেন শাহাদাতের প্রথম শিকার হলে ব্যাটিং বিপর্যয়ে পড়ে রাজশাহী। ২৩ ওভারে ৫৭ রানে ৩ উইকেট, এরপর নামে বৃষ্টি। প্রায় পৌনে তিন ঘণ্টা বন্ধ থাকার পর যখন আবার খেলা শুরু হয়, মুশফিকুর রহিমকে ১২ রানে ফিরিয়ে দেন ভয়ঙ্কর হয়ে ওঠা  শাহাদাত। ৭১ রানে নেই ৪ উইকেট, ফলোয়ান এড়াতে তখনো প্রয়োজন ১০ রান আর দলের বিপর্যয়ের সময় দায়িত্ব নেন নাঈম ও ধীমান। সকালে উইকেটের যে চেহারা বৃষ্টির পর তা যেন পাল্টে যায়। বিকাল ৫টা ২৫ মিনিটে আলোস্বল্পতার কারণে খেলা বন্ধ হওয়ার আগে রাজশাহী তোলে ৪ উইকেটে ১৭৭ রান। ৭৭ মিনিটে ফিফটি করা ধীমান ও নাঈমই রাজশাহীকে বাঁচিয়ে রেখেছে। আর শেষ ৩১ ওভারে ১ উইকেটে গতবারের চ্যাম্পিয়নরা তোলে ১২০ রান। প্রথম ইনিংসে ঢাকার তুলনায় রাজশাহী এখনো ১০৩ রানে পিছিয়ে।